钦定古今图书集成/理学汇编/学行典/第106卷 > 周子通书 > 《师》
## 钦定古今图书集成/理学汇编/学行典/第106卷 > 周子通书 > 《师》

“圣人立教”，俾人“自易其恶，自致其中”而止矣。

〈注〉“《易》其恶”，则刚柔皆善，有严毅慈顺之德，而无彊梁懦弱之病矣。“致其中”，则其或为严毅，或为慈顺也，又皆中节，而无太过不及之偏矣。

故先觉觉后觉，暗者求于明，而师道立矣。

〈注〉《师》者，所以攻人之恶，正人之不中而已矣。